Nicolet ëd Turin

Nicolet ëd Turin (Nicolez de Turrin) a l'é stait ën gioglar e trovador piemontèis dla prima mità dël sécol ch'a fa XIII, probabilman ëd Turin, cò se cheidun a chërd che 'l nòm as arferiss al pare. Ëd chiel an resto tre tenson con Gian d'Albisson, Falquet ëd Romans e Ugo ëd Saint Circ.

Nicolet miraco a l'é 'l midem Nicolet ch'as treuva ant la lista dij gioglar an Li fol e il put e il filol, ën sirventes d'Aimeric de Peguilhan, scrivù a la cort dij Malaspin-a dantorn al 1220. As peul dé sta data fondandse an sj'euvre ch'a son restane 'd Nicolet e grassie a j'arferiment contnù an cole-lì. Da soa tenson con Falquet as capiss che Nicolet a l'ha viagià për la Borgògna, anté ch'a treuva 'd gent "maleducà", e parèj a torna da costa banda dj'Alp a la cort ëd Biandrà.

Nicolet a scangia cò 'd vers con Ugo ëd Saint Circ, lagnandse che Adelàide ëd Viadan-a a l'era nen ëstàita tratà con l'istess onor dovrà për Donela da Bressia e Madama Sirvan-a (miraco Sirvan-a d'Auramala, fija 'd Conrà I Malaspin-a). Sta tenson a l'é datà anviron 1223, cand Sirvan-a a dovìa esse ant la fior dla gioventura.

Test

Gian d'Albisson e Nicolet ëd Turin
Ugo ëd Saint Circ e Nicolet ëd Turin

Sorgiss
Bertoni, Giulio. I Trovatori d'Italia: Biografie, testi, tradizioni, note. Roma Società Multigrafica Editrice Somu, 1967 [1915].
Paterson, Linda. "Joan d'Albuzon – Nicolet de Turin: En Nicolet, d'un sognie qu'ieu sognava (BdT 265.2 = 310.1)." Lecturae tropatorum, 1 [2008), pp. 1–18.

Categorìa:Përsonalità turinèise
Categorìa:Scritor an lenga ossitan-a